Gorodoka pilskalns

Gorodoka pilskalns jeb Gorodoks ir pilskalns, kas atrodas Preiļu novada Aglonas pagasta austrumu daļā, pamestajā Gorodokas ciemā.

Viens no lielākajiem pilskalniem apkārtnē. Četrstūrainais pilskalna plakums aizņem kalna virsotni, kas stiepjas rietumu-austrumu virzienā. Pār apkārtni paceļas 25—30 metru augstumā. Plakuma garums ir 100 metri, bet platums — 55 metri. Abos galos plakumam vairāki ierakumi un uzbedumi. Nav ievērojama kultūrslāņa. Spriežot pēc nocietinājumiem, Gorodoka pilskalns pieskaitāms cietokšņveida pilskalniem, kas tika veidoti no 10. līdz 12. gadsimtam.

 Foto galerija 

 Ārējās saites 
 Gorodokas pilskalns


Kategorija:Pilskalni Latgalē
Kategorija:Aglonas pagasts
Kategorija:Arheoloģiskie pieminekļi Latvijā